Public procurement notice: Voluntary Ex Ante Transparency Notice
Published: 2023-03-07
Buyer: Forsvarets Efterretningstjeneste
Country: DK
Contract type: Works
Procedure: Contract award without prior publication
CPV classification: 45000000: Construction work | 50700000 | 70220000 | 71221000 | 71240000
Estimated value: 2963000000 DKK
Award criteria: The most economic tender

Technical requirements: Med baggrund i ”Aftale på forsvarsområdet 2013-2017” af 30. november 2012 har Forsvarsministeriet besluttet at gennemføre en samling af Forsvarsministeriets Efterretningstjeneste (FE) i København. FE ønsker derfor at indgå en OPP-aftale med henblik på, at OPP-leverandøren (PD EJD 11 K/S) skal opføre, eje og drifte det nye domicil mod betaling af en løbende ydelse i en periode på 30 år. Domicilet vil blive opført som bygning på lejet grund, og FE har ret og pligt til at købe Domicilet ved driftsperiodens udløb.
Ordregiver har forud for indrykning af nærværende bekendtgørelse bedt to aktører om at afgive tilbud på projektet. Der har været forhandlinger med parterne, som har haft mulighed for at afgive revideret tilbud. Tilbuddene er blevet vurderet på baggrund af tildelingskriterierne beskrevet nedenfor.
Ordregiver kan i løbet af OPP-aftalens løbetid beslutte, at OPP-leverandøren skal forestå administrationen af kantinedrift, cafédrift, mødeforplejning samt kaffe-, te- og frugtordning.
Værdien angivet i punkt II.1.7 og V.2.4 er aftalens værdi opgjort med baggrund i de forventede betalinger til OPP-leverandøren over aftaleperioden. Nutidsværdien af de forventede betalinger til OPP-leverandøren er beregnet ved anvendelse af en diskonteringsrente på 4,74%.
Grundet væsentlige nationale sikkerhedsinteresser er det vurderet, at indkøbet er undtaget fra udbudspligt, jf. artikel 346 i Traktaten om Den Europæiske Unions Funktionsmåde (TEUF) samt artikel 13, litra a og b, i Forsvars- og Sikkerhedsdirektivet (FSD).
Der er i den forbindelse lagt vægt på, at der er tale om projektering, opførelse og drift af et nyt domicil til Forsvarets Efterretningsvirksomhed (FE), hvor kendskab til det samlede byggeri og dets indretning samt kapacitet ikke må komme til uvedkommendes kendskab, og at FE’s troværdighed og sikkerhed ved en traditionel udbudsproces efter FSD vil blive kompromitteret på en måde, der vil være i strid med væsentlige nationale sikkerhedsinteresser.
Der er i den forbindelse lagt vægt på, at domicilet skal anvendes til efterretningstjenestens kernearbejde, hvorfor bl.a. en ekstrem høj grad af fortrolighed er påkrævet.
Kontrakten vil tidligst blive indgået efter udløbet af fristen på 10 dage, jf. § 4 i lov om Klagenævnet for Udbud.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
I tilfælde hvor ordregiveren forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiver agter at indgå kontrakt med en bestemt virksomhed, og denne bekendtgørelse indeholder en begrundelse for ordregivers beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregivers beslutning om, at ordregiver har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt, jf. lov om Klagenævnet for Udbud m.v. § 7, stk. 3 (loven kan hentes på www.retsinformation.dk). Klagen skal vedlægges et klagegebyr på 20.000 DKK.
Senest samtidig med at en klage indgives til Klagenævnet for Udbud, skal klageren skriftligt underrette ordregiver om, at klage indgives til Klagenævnet for Udbud, og om hvorvidt klagen er indgivet i den periode på 10 kalenderdage (regnet fra dagen efter den dag, hvor denne bekendtgørelse er offentliggjort i den Europæiske Unions Tidende), som er fastsat i lovens § 4, stk. 1, nr. 2.
Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/


Winner: PD EJD 11 K/S
Award value: 2963000000